Nørregade ligger i den ene ende af gågaden i Aalborg og her står ni butikker tomme. - Det er klart at når man kommer op fra Bispensgade og ser det bare stykke, det er da rigtig trist at kigge på og mange gange tænker man måske, aarh er der overhovedet noget dernede?, lyder det fra indehaver af skobutikken Carla & me, Tina Schrøder Hun og en række andre butiksindehavere er nu gået sammen om at skabe mere liv i den gamle handelsgade. Midlet er mere kunst og kultur i gaden og flere steder man kan hygge sig. Kommunen støtter med penge og konsulentbistand. - Det vi forsøger er at understøtte nogle nye initiativer og prøvet at eksperimentere lidt , lyder det fra byplanlægger, Jeppe Fink, fra Aalborg Kommune. Gruppen er også i dialog med ejerne af de tomme butikker, for at finde alternative måder at få liv i lokalerne.

Referat:
Nørregade og Aalborg Kommune i fælles front for at komme på kortetog dermed undgå at den yderste del af Aalborg gågade lider af butiksdød.